proxectonos/corpus_dominio_legal_administrativo_tmp huggingface dataset:
EXTRACTO da Resolución do 26 de febreiro de 2021 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias e se convocan para 2021 (código de procedemento MR302B).
Axencia Galega da Calidade Alimentaria — III. Outras disposicións — 16/03/2021

BDNS (Identif.): 552760.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Poderán ser beneficiarios destas axudas os consellos reguladores das distintas denominacións de calidade agroalimentaria existentes no ámbito da Comunidade Autónoma de Galicia sempre que non incorran nalgunha das prohibicións do artigo 10.2 da Lei 9/2007, do 13 de xuño, de subvencións de Galicia. Ademais, os beneficiarios deberán cumprir os requisitos do Regulamento (UE) nº 1407/2013 da Comisión, do 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea ás axudas de minimis.
Segundo. Obxecto
Esta orde ten por obxecto establecer as bases reguladoras das axudas que, en réxime de concorrencia polo sistema de rateo, vai conceder a Axencia Galega da Calidade Alimentaria para actuacións relacionadas coa implantación e desenvolvemento de programas de mellora e control da calidade e da orixe dos produtos agroalimentarios galegos amparados por algunha denominación xeográfica de calidade das reguladas no capítulo II do título III da Lei 2/2005, do 18 de febreiro, ou acollidos á produción ecolóxica, así como efectuar a convocatoria para o ano 2021.
Terceiro. Bases reguladoras
Resolución do 26 de febreiro de 2021 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias e se convocan para 2021 (código de procedemento MR302B).
Cuarto. Importe
1. Para a concesión destas subvencións resulta de aplicación o disposto no Regulamento (UE) nº 1407/2013 da Comisión, do 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea ás axudas de minimis.
2. A subvención asignada para cada programa poderá acadar como máximo o 50 % do importe da actividade subvencionable.
3. A dotación orzamentaria da convocatoria é de trescentos setenta e cinco mil oitocentos catro euros (375.804 €).
Quinto. Prazo de presentación de solicitudes
O prazo de presentación de solicitudes será dun mes contado desde o día seguinte ao da publicación da resolución no Diario Oficial de Galicia.
Santiago de Compostela, 26 de febreiro de 2021
EXTRACTO da Orde do 3 de marzo de 2021 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2021 (código de procedemento MT815A).
Consellería de Medio Ambiente, Territorio e Vivenda — III. Outras disposicións — 17/03/2021

BDNS (Identif.): 552787.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex):
Primeiro. Beneficiarias
Poderán ser beneficiarias as persoas titulares de explotacións gandeiras que figuren incluídas no Rexistro Xeral de Explotacións Gandeiras (Rega) de Galicia.
Segundo. Obxecto
Establecer as bases reguladoras dunha liña de axudas destinadas a compensar as persoas titulares de explotacións gandeiras polos danos ocasionados polo oso pardo, así como proceder á súa convocatoria para o ano 2021 (código de procedemento MT815A).
Terceiro. Bases reguladoras e convocatoria
Orde do 3 de marzo de 2021 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2021 (código de procedemento MT815A).
Cuarto. Contía
O importe asignado é de sesenta mil euros (60.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
Os prazos de presentación da solicitude de axuda serán os seguintes:
a) Para os danos que fosen comunicados aos servizos de Patrimonio Natural das xefaturas territoriais da Consellería de Medio Ambiente, Territorio e Vivenda entre o 1 de xaneiro de 2021 e a data de publicación desta orde, o prazo de presentación será dun mes contado a partir da entrada en vigor desta orde.
b) Para os danos ocasionados desde a entrada en vigor desta orde, o prazo de presentación será dun mes contado desde o día seguinte ao da comunicación do dano.
Sexto. Outros datos
As axudas a que se refire esta orde comprenden os danos ocasionados polo oso pardo que se produzan desde o 1 de xaneiro de 2021 ata o 30 de setembro de 2021.
Santiago de Compostela, 3 de marzo de 2021
ORDE do 5 de marzo de 2021 pola que se fixan os prezos privados para a venda ao público de diversas publicacións desta consellería.
Consellería de Cultura, Educación e Universidade — III. Outras disposicións — 17/03/2021

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Educación e Universidade e logo do informe favorable da Consellería de Facenda, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Educación e Universidade que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de marzo de 2021
–
Exlibris gallaeciae. Dos libros de Galicia
. 30 €.
–
Orinoco. Viaxe a un mundo perdido
. 25 €.
–
Auga doce. Agua dulce
. 30 €.
–
Cinegalicia 25
. 18 €.
–
Camiño (A orixe)=Camino (El origen)
. 18 €.
–
Camino (The origin)=Caminho (A origem)
. 18 €.
–
José Suárez. Ollos vivos que pensan
. 25 €.
–
Rostros do país
. 15 €.
–
Da árbore á cadeira
. 30 €.
–
Lamazares. Flor Novoneyra
. 20 €.
–
Baldomero Pestana: A verdade entre as mans
. 35 €.
–
Galicia Universal. A arte galega nas coleccións Abanca e Afundación
. 30 €.
–
Castelao maxistral
. 30 €.
–
Valor e mestría. Galicia como fútbol
. 25 €.
–
Pensar coas mans. Cestería, cerámica e xoiería de Galicia=Pensar con las manos. Cestería, cerámica y joyería de Galicia
. 42 €.
–
Galicia, de nós a nós
. 30 €.
–
As miradas de Isaac: Centenario de Isaac Díaz Pardo (1920-2020)
. 35 €.
–
Mural porcelana: Magdalena Seoane 1959-2020. Museo Gaiás: Cidade da Cultura, Santiago de Compostela, decembro de 2020
. 10 €.
RESOLUCIÓN do 8 de marzo de 2021 pola que se dá publicidade da encomenda de xestión que formaliza a Consellería de Infraestruturas e Mobilidade coa Axencia Galega de Infraestruturas para a realización de determinadas actuacións en relación co proceso de expropiación dos bens e dereitos afectados polas vías de acceso ao Hospital Gran Montecelo.
Servizo Galego de Saúde — III. Outras disposicións — 17/03/2021

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do Secretaría Xeral Técnica da Consellería de Infraestruturas e Mobilidade, do 10 de febreiro de 2021, pola que se encomenda á Axencia Galega de Infraestruturas a realización de determinadas actuacións en relación co proceso de expropiación dos bens e dereitos afectados polas vías de acceso ao Hospital Gran Montecelo.
– Órgano encomendante: a Consellería de Sanidade-Servizo Galego de Saúde.
– Actividade: encargar á Axencia Galega de Infraestruturas prestar a asistencia técnica en todas as fases do proceso expropiatorio, en especial, no levantamento de actas previas, actas de ocupación e na fase de prezo xusto.
– Natureza e alcance da xestión encomendada: a encomenda ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén prevista no artigo 3 do Decreto 173/2011, do 4 de agosto, polo que se aproba o Estatuto da Axencia Galega de Infraestruturas.
– Prazo de vixencia: será dun ano desde a súa sinatura; prorrogarase automaticamente por períodos dun ano, agás que algunha das partes exprese a vontade da súa resolución cunha antelación mínima dun mes á data do seu remate.
Santiago de Compostela, 8 de marzo de 2021
RESOLUCIÓN do 3 de marzo de 2021, da Secretaría Xeral Técnica da Consellería de Cultura, Educación e Universidade, pola que se dá publicidade dos convenios de colaboración subscritos por esta consellería no terceiro cuadrimestre do ano 2020.
Consellería de Cultura, Educación e Universidade — III. Outras disposicións — 17/03/2021

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade da relación dos convenios subscritos pola Consellería de Cultura, Educación e Universidade nos meses de setembro, outubro, novembro e decembro do ano 2020, que se incorpora como anexo I a esta resolución.
Artigo 2
Dar publicidade da relación de convenios subscritos pola extinta Consellería de Cultura e Turismo no ano 2020, que se incorpora como anexo II a esta resolución.
Artigo 3
Dar publicidade da relación de convenios subscritos pola extinta Consellería de Educación, Universidade e Formación Profesional no ano 2020, que se incorpora como anexo III a esta resolución.
Santiago de Compostela, 3 de marzo de 2021
RESOLUCIÓN do 11 de marzo de 2021 pola que se notifican as resolucións de denegación e inadmisión das solicitudes de subvencións do Programa de axudas para contribuír a minimizar o impacto económico e social da COVID-19 nos alugueiros de vivenda habitual (código de procedemento VI432E).
Instituto Galego da Vivenda e Solo — III. Outras disposicións — 18/03/2021

Con data do 22 de maio de 2020 publicouse no Diario Oficial de Galicia a Resolución do 19 de maio de 2020 pola que se establecen as bases reguladoras das subvencións do Programa de axudas para contribuír a minimizar o impacto económico e social da COVID-19 nos alugueiros de vivenda habitual, e se convocan para o ano 2020 (código de procedemento VI432E).
O 10 de marzo de 2021 o director xeral do Instituto Galego da Vivenda e Solo (en diante, IGVS), por proposta da Dirección Técnica de Fomento, adoptou resolución pola que denegou e inadmitiu as solicitudes de subvencións presentadas ao abeiro desta convocatoria.
Polo exposto, e de conformidade co disposto nos artigos 45 e 46 da Lei 39/2015, do 1 de outubro, do procedemento administrativo común das administracións públicas, e no ordinal vixésimo, punto 7, da Resolución do 19 de maio de 2020,
Publicar a listaxe das persoas a que se lles denega ou inadmite a solicitude de subvención do Programa de axudas para contribuír a minimizar o impacto económico e social da COVID-19 nos alugueiros de vivenda habitual. A citada listaxe poderá consultarse na páxina web www.igvs.xunta.gal.
As persoas interesadas poderán interpor contra as resolucións de denegación ou inadmisión, que non poñen fin á vía administrativa, recurso de alzada ante a persoa titular da Presidencia do IGVS no prazo dun mes, contado desde o día seguinte ao desta publicación no Diario Oficial de Galicia, de acordo co previsto nos artigos 121 e seguintes da Lei 39/2015, do 1 de outubro.
Santiago de Compostela, 11 de marzo de 2021
RESOLUCIÓN do 5 de marzo de 2021, da Dirección Xeral de Emprego, Traballo Autónomo e Economía Social, pola que se dá publicidade do esgotamento de crédito da Orde do 30 de decembro de 2019 pola que se establecen as bases reguladoras do Programa do bono das persoas autónomas e se procede á súa convocatoria para o ano 2020 (código de procedemento TR341Q) (Diario Oficial de Galicia número 22, do 3 de febreiro de 2020).
Consellería de Emprego e Igualdade — III. Outras disposicións — 18/03/2021

Primeiro. A Orde do 30 de decembro de 2019 pola que se establecen as bases reguladoras do Programa do bono das persoas autónomas e se procede á súa convocatoria para o ano 2020 (código de procedemento TR341Q) (Diario Oficial de Galicia número 22, do 3 de febreiro de 2020), establece no seu artigo 5 que a concesión das subvencións previstas nesta orde estará suxeita á existencia de crédito orzamentario. De ser o caso e de acordo co disposto no artigo 31.4 da Lei 9/2007, de subvencións de Galicia, publicarase mediante resolución da persoa titular da Secretaría Xeral de Emprego o esgotamento das partidas orzamentarias asignadas.
Segundo. A Orde do 30 de decembro de 2019 establece no seu artigo 5 que a citada orde se financiará cos seguintes créditos:
Liña 1: aplicación orzamentaria 09.40.322C.470.6, cun crédito de 500.000 €.
Liña 2: aplicación orzamentaria 09.40.322C.770.0, cun crédito de 4.500.000 €.
Terceiro. Unha vez revisadas e ordenadas todas as solicitudes presentadas, a derradeira solicitude que se puido conceder da liña 2 antes do esgotamento do crédito foi a TR341Q/2020/750-2, presentada na sede electrónica o día 5 de febreiro de 2020 ás 13.30 horas.
En virtude do anterior, a persoa titular da Dirección Xeral de Emprego, Traballo Autónomo e Economía Social, por delegación da Conselleira de Emprego e Igualdade,
Ordenar a publicación no Diario Oficial de Galicia do esgotamento do crédito con cargo á aplicación orzamentaria 09.40.322C.770.0, ao abeiro da Orde do 30 de decembro de 2019 pola que se establecen as bases reguladoras do Programa do bono das persoas autónomas e se procede á súa convocatoria para o ano 2020, para a liña 2 con data do 5 de febreiro de 2020 ás 13.30 horas.
Santiago de Compostela, 5 de marzo de 2021
CORRECCIÓN DE ERROS. Corrección de erros do extracto da Resolución do 25 de febreiro de 2021 pola que se establecen as bases reguladoras das axudas para a adquisición de vivenda nos centros históricos e se procede á súa convocatoria para o ano 2021 (código de procedemento VI400A).
Instituto Galego da Vivenda e Solo — III. Outras disposicións — 18/03/2021

Advertido erro na corrección do extracto da resolución citada, publicada no
Diario Oficial de Galicia
número 51, do 16 de marzo de 2021, cómpre facer a seguinte modificación:
Na páxina 14989, onde di: «... sexan iguais ou inferiores a 5,5 veces o IPREM.», debe dicir: «...sexan iguais ou inferiores a 6,5 veces o IPREM.».
EXTRACTO da Orde do 1 de marzo de 2021 pola que se regula o réxime de subvencións ás organizacións sindicais e se procede á súa convocatoria para o ano 2021 (códigos de procedemento TR807A e TR807B).
Consellería de Emprego e Igualdade — III. Outras disposicións — 18/03/2021

BDNS (Idenf.): 553386.
De conformidade co previsto no artigo 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Organizacións sindicais con representación no ámbito da Comunidade Autónoma de Galicia.
Segundo. Obxecto
A convocatoria de axudas que concederá a Consellería de Economía, Emprego e Industria ás organizacións sindicais con representación na Comunidade Autónoma de Galicia, para o desenvolvemento das súas actividades ordinarias durante o ano 2021, para o funcionamento dos seus gabinetes técnicos e para plans de formación de cadros de persoal e delegadas e delegados sindicais, co fin último da mellora das condicións de traballo na Comunidade Autónoma de Galicia.
Terceiro. Bases reguladoras
Orde do 1 de marzo de 2021 pola que se regula o réxime de subvencións ás organizacións sindicais e se procede á súa convocatoria para o ano 2021 (códigos de procedemento TR807A e TR807B).
Cuarto. Importe
Para a concesión destas axudas destínase un millón noventa e nove mil oitocentos euros (1.099.800 €), de acordo coa seguinte distribución:
– Axudas para o desenvolvemento das actividades ordinarias das organizacións sindicais durante o ano 2021.
– 780.200 € proporcionalmente distribuídos entre as organizacións sindicais solicitantes, segundo o número de representantes que tivesen o 31 de decembro de 2020 en virtude das eleccións celebradas nas empresas e nas administracións públicas no ámbito de Galicia.
– Axudas para a creación e/ou o funcionamento de gabinetes técnicos das organizacións sindicais e para plans de formación de cadros de persoal e delegadas e delegados sindicais.
– 319.600 € proporcionalmente distribuídos entre as organizacións sindicais intersectoriais que o soliciten, segundo o número de representantes que tivesen o 31 de decembro de 2020 en virtude das eleccións celebradas nas empresas e nas administracións públicas no ámbito de Galicia
Quinta. Prazo de presentación de solicitudes
O prazo de presentación de solicitudes será dun mes contado a partir do día seguinte ao da data de publicación desta orde no Diario Oficial de Galicia.
Santiago de Compostela, 1 de marzo de 2021
CORRECCIÓN DE ERROS. Orde do 1 de marzo de 2021 pola que se habilitan determinados colectivos da consellería para o emprego do certificado dixital de pseudónimo na Administración autonómica galega.
Consellería do Medio Rural — III. Outras disposicións — 18/03/2021

Advertido un erro na citada orde publicada no DOG número 49, do 12 de marzo de 2021, cómpre facer a seguinte corrección:
Na páxina 14477, onde di:
«1. O persoal funcionario do corpo facultativo superior de Administración especial da Administración xeral da Comunidade Autónoma de Galicia, subgrupo A1, escala de veterinarios/as, que desenvolva funcións suxeitas ao disposto na Lei 8/2003, do 24 de abril, de sanidade animal, na Lei 2/2005, do 18 de febreiro, de promoción e defensa da calidade alimentaria galega, na Lei 28/2015, do 30 de xullo, para a defensa da calidade alimentaria, e na Lei 43/2002, do 20 de novembro, de sanidade vexetal».
Debe dicir:
«1. O persoal funcionario do corpo facultativo superior de administración especial da Administración xeral da Comunidade Autónoma de Galicia, subgrupo A1, escala de veterinarios/as, que desenvolva funcións suxeitas ao disposto na Lei 8/2003, do 24 de abril, de sanidade animal; na Lei 2/2005, do 18 de febreiro, de promoción e defensa da calidade alimentaria galega, e na Lei 28/2015, do 30 de xullo, para a defensa da calidade alimentaria».
RESOLUCIÓN do 5 de marzo de 2021 pola que se publican as subvencións concedidas ao abeiro da Orde do 30 de xullo de 2020 pola que se establecen as bases reguladoras para a concesión, en réxime de concorrencia non competitiva, das subvencións para o impulso da comercialización dixital, e se procede á súa convocatoria para o ano 2020 (código de procedemento IN201G).
Vicepresidencia segunda e Consellería de Economía, Empresa e Innovación — III. Outras disposicións — 18/03/2021

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 20 das bases reguladoras da orde, publícanse as subvencións concedidas mediante resolución do vicepresidente segundo e conselleiro de Economía, Empresa e Innovación.
Norma reguladora: Orde do 30 de xullo de 2020 pola que se establecen as bases reguladoras para a concesión, en réxime de concorrencia non competitiva, das subvencións para o impulso da comercialización dixital, e se procede á súa convocatoria para o ano 2020 (código de procedemento IN201G).
Crédito orzamentario: 330.000,00 €.
Aplicacións orzamentarias: 09.30.751A.770.1 - 09.30.751A.770.3 - 09.30.751A.761.5 - 09.30.751A.781.4.
Santiago de Compostela, 5 de marzo de 2021
RESOLUCIÓN do 5 de marzo de 2021 pola que se ordena a publicación do Acordo do Consello da Xunta de Galicia do 4 de marzo de 2021 polo que se aproba a modificación da relación de postos de traballo da Axencia Galega de Innovación.
Consellería de Facenda e Administración Pública — III. Outras disposicións — 17/03/2021

A aprobación da modificación da relación de postos de traballo da Axencia Galega de Innovación xustifícase polas necesidades funcionais e organizativas da Axencia.
En consecuencia, por proposta da Axencia Galega de Innovación unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do 4 de marzo de 2021, adoptou o seguinte acordo:
Primeiro. Aprobar a modificación da relación de postos de traballo da Axencia Galega de Innovación, nos termos que se sinalan no anexo a este acordo, como consecuencia das súas necesidades funcionais e as organizativas actuais.
Segundo. Clasificar de libre designación o posto que a seguir se relaciona, en aplicación do criterio de excepcionalidade que se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 4 de marzo de 2021, relativo á aprobación da modificación da relación de postos de traballo da Axencia Galega de Innovación, coa finalidade de cumprir ese acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 5 de marzo de 2021
RESOLUCIÓN do 5 de marzo de 2021, da Secretaría Xeral Técnica da Consellería de Presidencia, Xustiza e Turismo, pola que se dá publicidade do encargo á Empresa Pública de Servizos Agrarios Galegos, S.A. (Seaga) para a tramitación e execución dos traballos de retirada e destrución de niños incluídos no Programa galego de vixilancia e control fronte á avespa asiática (avespa velutina).
Vicepresidencia primeira e Consellería de Presidencia, Xustiza e Turismo — III. Outras disposicións — 17/03/2021

En virtude do establecido no artigo 32.6.b) da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 214/23/UE e 2014/24/UE, do 26 de febreiro de 2014, dáse publicidade á seguinte encarga:
– Resolución do 1 de marzo de 2021, da Vicepresidencia Primeira e Consellería de Presidencia, Xustiza e Turismo, pola que se encarga á Empresa Pública de Servizos Agrarios Galegos, S.A. (Seaga) a tramitación e execución dos traballos de retirada e destrución de niños incluídos no Programa galego de vixilancia e control fronte á avespa asiática (avespa velutina).
– Actividade: traballos de retirada e destrución de niños incluídos no Programa galego de vixilancia e control fronte á avespa asiática (avespa velutina).
– Natureza e alcance da encarga:
Trátase dunha encarga a un medio propio de acordo cos artigos 32 da Lei 9/2017, do 8 de novembro; 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia e 13 da Lei 14/2013, do 26 de decembro, de racionalización do sector público autonómico.
A Empresa Pública de Servicios Agrarios Galegos, S.A. (Seaga) é unha sociedade mercantil pública autonómica das previstas no artigo 102 da Lei 16/2010, do 17 de decembro, que, de acordo co artigo 1.4 dos seus estatutos ten «a consideración de medio propio e instrumental e de servizo técnico da Administración xeral da Comunidade Autónoma de Galicia e das entidades instrumentais do sector público autonómico» (Resolución do 5 de febreiro de 2013, da Secretaría Xeral Técnica e do Patrimonio da Consellería de Facenda, pola que se ordena a publicación da modificación dos estatutos da Empresa Pública de Servizos Agrarios Galegos, S.A. (Seaga), autorizada por Acordo do Consello da Xunta de Galicia do 13 de setembro de 2012).
Seaga encargarase da xestión de avisos de presenza de niños de avespa velutina segundo o Programa de vixilancia e control fronte á avespa asiática.
– Financiamento: o orzamento de execución ascende a un millón setecentos setenta e catro mil novecentos dezanove euros con noventa e oito céntimos (1.774.919,98 €), que se financiará con cargo á aplicación orzamentaria 05.23.141A.227.42 dos orzamentos xerais da Comunidade Autónoma para o ano 2021, na que existe crédito axeitado e suficiente.
– Prazo de vixencia: comezará o día da sinatura da encarga (1 de marzo de 2021) e estenderase ata o 30 de decembro de 2021 e poderá prorrogarse nos termos que se determinen antes da finalización da encarga.
Santiago de Compostela, 5 de marzo de 2021
ORDE do 2 de marzo de 2021 pola que se modifica a composición do Consello Social da Universidade de Santiago de Compostela.
Consellería de Cultura, Educación e Universidade — II. Autoridades e persoal — 15/03/2021

Mediante a Orde do 30 de xaneiro de 2017 (DOG do 8 de febreiro), fíxose pública a composición do Consello Social da Universidade de Santiago de Compostela.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
A Lei 6/2013, no seu artigo 77.3, establece que a representación dos intereses sociais no Consello Social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do Consello Social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades.
Con data do 12 de febreiro de 2021, o Consello Social da Universidade de Santiago de Compostela comunica á Consellería de Cultura, Educación e Universidade a designación de Juan Mariñas Liste como representante de CC.OO. no Consello Social da Universidade de Santiago de Compostela, en substitución de Emilio Crespo Correa, e a designación de Ramón Lois Lorenzo como representante da Asociación de Antigos Alumnos da Universidade de Santiago de Compostela en substitución de Ángel López Conde. Xúntase declaración xurada de compatibilidade dos novos membros.
O artigo 77.4 da Lei 6/2013, do 13 de xuño, establece que os acordos de designación de membros do Consello Social serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo 1
Nomear a Juan Mariñas Liste como representante de CC.OO. no Consello Social da Universidade de Santiago de Compostela en substitución de Emilio Crespo Correa.
Artigo 2
Nomear a Ramón Lois Lorenzo como representante da Asociación de Antigos Alumnos da Universidade de Santiago de Compostela no Consello Social da citada universidade en substitución de Ángel López Conde.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 2 de marzo de 2021
RESOLUCIÓN do 8 de marzo de 2021, conxunta do Instituto Galego de Promoción Económica e da Axencia para a Modernización Tecnolóxica de Galicia, pola que se dá publicidade das resolucións de concesión das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciadas polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 15/03/2021

Mediante Resolución conxunta do Igape e a Amtega, do 18 de maio de 2020 (DOG núm. 106, do 2 de xuño de 2020), publicáronse as bases reguladoras das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciadas polo Fondo Europeo de Desenvolvemento Rexional con cargo ao programa operativo Feder Galicia 2014-2020, e procedeuse á súa convocatoria en réxime de concorrencia competitiva.
As ditas bases establecen no seu artigo 7.5 que a resolución conxunta relativa a cada período de admisión de solicitudes será obxecto de publicación no
Diario Oficial de Galicia
e na páxina web do Igape no enderezo www.tramita.igape.es, ao cal se remitirá desde o texto publicado no
Diario Oficial de Galicia
, de acordo co artigo 45 da Lei 39/2015.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución de concesión do 4.3.2021 da Dirección Xeral da Amtega e da resolución de concesión do 25.2.2021 da Dirección Xeral do Igape, correspondentes á convocatoria 2020.4 das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciadas polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (epígrafe Consulta de resolucións definitivas, http://www.igape.es/gl/oficina-virtual/resolucions-definitivas).
Segundo. As resolucións do 4.3.2021 e do 25.2.2021 esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñerse recurso de reposición ante a persoa titular da Dirección Xeral do Igape ou da Dirección Xeral da Amtega, segundo o caso, dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 8 de marzo de 2021
EXTRACTO da Resolución do 1 de marzo de 2021 pola que se establecen as bases reguladoras para a concesión, en réxime de concorrencia competitiva, das axudas para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia (programa Principia), e se procede á súa convocatoria para o ano 2021 (código de procedemento IN848C) (organismos de investigación públicos ou privados).
Axencia Galega de Innovación — III. Outras disposicións — 15/03/2021

BDNS (identif.): 552513.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarios
1. Poderán ser beneficiarios destas axudas:
b) Os organismos de investigación públicos ou privados galegos ou con centro de traballo en Galicia, tendo en conta que quedan obrigados a destinar a axuda recibida a usos relacionados con actividades non económicas e relativas a actuacións de I+D+i.
Segundo.
Obxecto
Esta resolución ten por obxecto aprobar as bases polas que se rexerá a concesión das axudas do programa Principia da Axencia Galega de Innovación dirixidas ás empresas e organismos de investigación en Galicia, destinadas ao fomento da contratación durante un período mínimo dun ano de persoal para a realización de actividades de I+D+i aliñadas coas prioridades establecidas na RIS3 para Galicia, co fin de favorecer a súa carreira profesional, así como estimular a demanda no sector público e privado de persoal suficientemente preparado para acometer proxectos de I+D+i.
Así mesmo, por medio desta resolución, convócanse as devanditas axudas para o ano 2021 en réxime de concorrencia competitiva (código de procedemento IN848C).
Terceiro.
Bases reguladoras
Publícanse conxuntamente coa convocatoria.
Cuarto.
Contía
O importe total da convocatoria: 1.080.000,00 euros para o ano 2021.
Quinto.
Prazo de presentación de solicitudes
O prazo de presentación de solicitudes será de un mes contado a partir do día seguinte ao da publicación desta convocatoria no
Diario Oficial de Galicia
.
Entenderase como último día do prazo o correspondente ao mesmo ordinal do día de publicación. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo expira o último día do mes.
Santiago de Compostela, 1 de marzo de 2021
RESOLUCIÓN do 3 de marzo de 2021, da Dirección Xeral de Emprego, Traballo Autónomo e Economía Social, pola que se dá publicidade do esgotamento de crédito do Programa I da Orde do 30 de decembro de 2019 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción do emprego autónomo, cofinanciado parcialmente con cargo ao programa operativo FSE Galicia 2014-2020, e do Programa II, de axudas a persoas traballadoras autónomas pola contratación indefinida de persoas asalariadas, e se procede á súa convocatoria para o ano 2020 (Diario Oficial de Galicia número 22, do 3 de febreiro).
Consellería de Emprego e Igualdade — III. Outras disposicións — 15/03/2021

Primeiro. A Orde do 30 de decembro de 2019 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción do emprego autónomo, cofinanciado parcialmente con cargo ao programa operativo FSE Galicia 2014-2020, e do Programa II de axudas a persoas traballadoras autónomas pola contratación indefinida de persoas asalariadas e se procede á súa convocatoria para o ano 2020 (Diario Oficial de Galicia número 22, do 3 de febreiro), establece no seu artigo 4.2 que a concesión das subvencións previstas nesta orde estará suxeita á existencia de crédito orzamentario. De ser o caso e de acordo co disposto no artigo 31.4 da Lei 9/2007, de subvencións de Galicia, publicarase mediante resolución da persoa titular da Secretaría Xeral de Emprego o esgotamento das partidas orzamentarias asignadas.
Para estes efectos, terase en conta a data en que a correspondente solicitude se presentou de acordo co previsto no artigo 7 desta orde. No caso de coincidencia na data de presentación entre dúas ou máis solicitudes presentadas, a orde de prioridade virá determinada pola hora, segundo o artigo 4.3.
Segundo. A Orde do 30 de decembro de 2019 establece no seu artigo 4.1 que se financiará cos seguintes créditos:
Programa I: aplicación orzamentaria 09.40.322C.472.0 cun crédito de 12.250.000 €.
Terceiro. Unha vez revisadas e ordenadas todas as solicitudes presentadas, a última solicitude a que se puido conceder a axuda antes do esgotamento do crédito foi a TR341D/2020/1509-5 presentada na sede electrónica o día 12 de agosto de 2020 ás 9.57 horas.
En virtude do anterior, a persoa titular da Dirección Xeral de Emprego, Traballo Autónomo e Economía Social, por delegación da conselleira de Emprego e Igualdade,
Ordenar a publicación no Diario Oficial de Galicia do esgotamento do crédito con cargo á aplicación orzamentaria 09.40.322C.472.0, ao abeiro do Programa I da Orde do 30 de decembro de 2019 pola que se establecen as bases reguladoras de axudas á promoción do emprego autónomo e se procede á súa convocatoria para o ano 2020, con data do 12 de agosto de 2020, ás 9.57 horas.
Santiago de Compostela, 3 de marzo de 2021
RESOLUCIÓN do 5 de marzo de 2021 pola que se ordena a publicación do Acordo do Consello da Xunta de Galicia do 4 de marzo de 2021 polo que se aproba a modificación da relación de postos de traballo da Vicepresidencia Segunda e Consellería de Economía, Empresa e Innovación.
Consellería de Facenda e Administración Pública — III. Outras disposicións — 15/03/2021

A aprobación da modificación da relación de postos de traballo da Vicepresidencia Segunda e Consellería de Economía, Empresa e Innovación xustifícase polos cambios organizativos da nova estrutura establecida polo Decreto 230/2020, do 23 de decembro (DOG núm. 5, do 11 de xaneiro de 2021).
En consecuencia, por proposta da Vicepresidencia Segunda e Consellería de Economía, Empresa e Innovación unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do 4 de marzo de 2021, adoptou o seguinte acordó:
Primeiro. Aprobar a modificación da relación de postos de traballo da Vicepresidencia Segunda e Consellería de Economía, Empresa e Innovación, nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 4 de marzo de 2021, relativo á aprobación da modificación da relación de postos de traballo da Vicepresidencia Segunda e Consellería de Economía, Empresa e Innovación, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución
Santiago de Compostela, 5 de marzo de 2021
CORRECCIÓN DE ERROS. Orde do 16 de febreiro de 2021 pola que se aproban as táboas de avaliación documental de determinadas series documentais do patrimonio documental de Galicia e se dispón a súa publicación no Diario Oficial de Galicia.
Consellería de Cultura, Educación e Universidade — III. Outras disposicións — 15/03/2021

Advertidos erros na devandita orde, publicada no
Diario Oficial de Galicia
número 38, do 25 de febreiro de 2021, é necesario facer as seguintes correccións:
No anexo I, na táboa 045, na páxina 11789, onde di: «Procedencia: Industria», debe dicir: «Procedencia: Traballo».
E na páxina 11790, onde di: «Mostra: conservación de 5 expedientes completos por convocatoria», debe dicir: «Mostra: conservación dun expediente completo por ano de tramitación de cada competencia profesional».
Na táboa 052, na páxina 11795, onde di: «Eliminación parcial cunha mostraxe aleatoria sistemática por nº de expediente ao 10 %», debe dicir: «Eliminación parcial cunha mostraxe aleatoria sistemática por nº de unidade de instalación ao 10 %».
RESOLUCIÓN do 2 de marzo de 2021, da Secretaría Xeral de Educación e Formación Profesional, pola que se convoca a selección de centros para participar no proxecto Educación dixital (E-Dixgal) durante o curso 2021/22.
Consellería de Cultura, Educación e Universidade — III. Outras disposicións — 16/03/2021

Para o obxecto de dar continuidade ao proxecto Educación dixital (E-Dixgal) para o curso 2021/22,
Primeiro. Que na páxina web da Consellería de Cultura, Educación e Universidade (http://www.edu.xunta.gal/portal/) estará dispoñible a convocatoria de selección de centros para participar no proxecto Educación dixital (E-Dixgal) para o curso 2021/22.
Segundo. Que o prazo para presentación de solicitudes será dun mes a partir do día seguinte ao da publicación deste anuncio no Diario Oficial de Galicia.
Terceiro. Que os centros deberán presentar a solicitude que figura no anexo da convocatoria xunto coa documentación do proxecto e dirixilo á Secretaría Xeral de Educación e Formación Profesional da Consellería de Cultura, Educación e Universidade.
Santiago de Composte, 2 de marzo de 2021
RESOLUCIÓN do 4 de marzo de 2021 pola que se dá publicidade dos convenios de colaboración subscritos no exercicio 2020.
Instituto Galego de Promoción Económica — III. Outras disposicións — 16/03/2021

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo de 2006), establece que as entidades de dereito público vinculadas ou dependentes da Comunidade Autónoma de Galicia deberán publicar no
Diario Oficial de Galicia
unha relación dos convenios de colaboración asinados.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica no exercicio 2020, que se anexa a esta resolución.
Santiago de Compostela, 4 de marzo de 2021
EXTRACTO da Orde do 8 de marzo de 2021 pola que se establecen as bases reguladoras para a concesión de axudas a entidades colaboradoras de pesca continental para o fomento da riqueza piscícola e se convocan para o ano 2021 (código de procedemento MT808A).
Consellería de Medio Ambiente, Territorio e Vivenda — III. Outras disposicións — 22/03/2021

BDNS (Identif.): 552234.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Persoas xurídicas que teñan o nomeamento de entidade colaboradora de pesca continental, de conformidade co disposto na Lei 2/2021, do 8 de xaneiro, de pesca continental de Galicia, e no Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais. Este nomeamento deberá estar en vigor tanto no momento de presentar a solicitude de axuda como no momento do pagamento desta.
Segundo. Obxecto
Axudas para actividades e investimentos de fomento da riqueza piscícola.
Terceiro. Bases reguladoras e convocatoria
Orde do 8 de marzo de 2021 pola que se establecen as bases reguladoras para a concesión de axudas a entidades colaboradoras de pesca continental para o fomento da riqueza piscícola e se convocan para o ano 2021 (código de procedemento MT808A).
Cuarto. Contía
Importe total da convocatoria: 80.000,00 €.
Fíxase un importe máximo de 8.640 € de axuda para a sub-liña de vixilancia de tramos de pesca continental e de 1.500 € para a sub-liña de actividades divulgativas ou formativas, por entidade colaboradora.
Quinto. Prazo de presentación de solicitudes
O prazo de presentación das solicitudes será dun (1) mes desde o día seguinte ao de publicación desta orde no Diario Oficial de Galicia.
Santiago de Compostela, 8 de marzo de 2021
ORDE do 15 de marzo de 2021 pola que se modifica a Orde do 16 de decembro de 2020 pola que se establecen as bases reguladoras das axudas para paliar os danos producidos polo lobo e se convocan para o ano 2021 (código de procedemento MT809B).
Consellería de Medio Ambiente, Territorio e Vivenda — III. Outras disposicións — 22/03/2021

O 11 de xaneiro de 2021 publicouse no Diario Oficial de Galicia núm. 5 a Orde do 16 de decembro de 2020 pola que se establecen as bases reguladoras das axudas para paliar os danos producidos polo lobo e se convocan para o ano 2021 (código de procedemento MT809B).
O obxecto desta orde é establecer as bases reguladoras dunha liña de axudas a favor das persoas físicas ou xurídicas titulares de explotacións gandeiras afectadas polos ataques do lobo ás reses das súas explotacións, coa finalidade de compensar os danos ocasionados no seu gando, e proceder á súa convocatoria para o ano 2021.
Esta orde de axudas estableceu con base na información sobre os ataques de lobos, recollida nos últimos anos, que o importe das axudas se incrementará nun 30 % cando afecte explotacións dos concellos recollidos no anexo III.
A tramitación desta realizouse por anticipado de gasto, polo que non se dispoñía da información referida a anualidade 2020 sobre os ataques de lobo. Unha vez analizada, ponse de manifesto que a relación de concellos onde o importe das axudas ás explotacións afectadas debe incrementarse nun 30 % debe ser ampliada co gallo de que este incremento poida chegar ás explotacións afectadas deles, nas mesmas condicións que as establecidas na orde publicada.
Polo tanto, procede modificar esta orde de axudas, en concreto o seu anexo III, no sentido de ampliar a relación de concellos cunha maior probabilidade de incidencia de danos por lobo.
En consecuencia, en concordancia co disposto no artigo 27.15 do Estatuto de autonomía e en uso das atribucións que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Modificación da Orde do 16 de decembro de 2020 pola que se establecen as bases reguladoras das axudas para paliar os danos producidos polo lobo e se convocan para o ano 2021 (código de procedemento MT809B)
Primeiro. Dáse nova redacción ao anexo III, lista de concellos, que queda redactado como segue:
Disposición derradeira. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 15 de marzo de 2021
CORRECCIÓN DE ERROS. Orde do 11 de xaneiro de 2021 pola que se establecen as bases reguladoras xerais e a convocatoria para o ano 2021 para a concesión, en réxime de concorrencia competitiva, de axudas a proxectos colectivos financiados polo Fondo Europeo Marítimo e de Pesca para a protección e recuperación da biodiversidade e dos ecosistemas mariños no marco de actividades pesqueiras sustentables mediante a recollida de residuos mariños, tramitada como anticipado de gasto (código de procedemento PE209F).
Consellería do Mar — III. Outras disposicións — 23/03/2021

Advertidos erros na citada orde, publicada no
Diario Oficial de Galicia
número 22, do mércores 3 de febreiro de 2021, efectúase a seguinte corrección:
Na páxina 6951, artigo 6.2.a).1º, onde di: «No caso da pesca de lixo activa, as embarcacións pesqueiras (persoas armadoras) poden recibir unha compensación económica pola recollida de lixo activa correspondente aos ingresos medios da actividade pesqueira da frota de artes menores no trienio 2016-2018...», debe dicir: «No caso da pesca de lixo activa, as embarcacións pesqueiras (persoas armadoras) poden recibir unha compensación económica pola recollida de lixo activa correspondente aos ingresos medios da actividade pesqueira da frota de artes menores no trienio 2017-2019...».